CELEX: 52018PC0658
Language: sl
Date: 2018-09-20
Title: Predlog SKLEP EVROPSKEGA PARLAMENTA IN SVETA o uporabi Solidarnostnega sklada Evropske unije za zagotavljanje pomoči Latviji

EVROPSKA KOMISIJA
            Bruselj, 20.9.2018
            COM(2018) 658 final
            Predlog
            SKLEP EVROPSKEGA PARLAMENTA IN SVETA
            o uporabi Solidarnostnega sklada Evropske unije za zagotavljanje pomoči Latviji
            
               
         
         
            
               OBRAZLOŽITVENI MEMORANDUM
            
            
               1.Ozadje predloga
            
            
               Ta sklep obravnava uporabo sredstev iz Solidarnostnega sklada Evropske unije v skladu z Uredbo Sveta (ES) št. 2012/2002 z dne 11. novembra 2002
                  1
                (v nadaljnjem besedilu: Uredba) v znesku 17 730 519 EUR za pomoč Latviji po katastrofalnih poplavah leta 2017. Uporaba teh sredstev se bo v celoti financirala z delno uporabo preostalih 47 479 154 EUR v odobritvah za prevzem obveznosti in odobritvah plačil, ki so že vključene v proračun za leto 2018 za pokritje predplačil. Sprememba proračuna se zato ne zahteva. 
            
            
               2.Informacije in pogoji
            
            
               Poleti in jeseni leta 2017 je v Latviji prišlo do dolgotrajnega močnega deževja, ki je povzročilo zasičenost tal in posledično poplave po vsej državi, zlasti v regiji Latgale in na okoliških ozemljih. Zaradi teh poplav so bili pridelki uničeni in nastala je obsežna škoda za vodotoke, drenažni sistem, povezane naprave za čiščenje vode ter cestno in železniško infrastrukturo.
            
            
               (1)Latvija je zaprosila za prispevek iz Solidarnostnega sklada EU 14. novembra 2017, tj. v roku 12 tednov od nastanka prve škode, ki je bila zabeležena 24. avgusta 2017. Vloga je bila predložena na podlagi meril za večjo naravno nesrečo v skladu s členom 2(2) Uredbe. Latvija je 27. aprila 2018 na zahtevo Komisije posredovala dodatne informacije, potrebne za dokončanje ocene te zadeve.
            
            
               (2)Gre za nesrečo naravnega izvora, zato spada na področje uporabe Sklada.
            
            
               (3)Latvija je skupno neposredno škodo, ki so jo povzročile poplave, ocenila na 380,5 milijona EUR. Ta znesek presega prag za večjo nesrečo za uporabo sredstev iz Solidarnostnega sklada EU za Latvijo v letu 2017 v višini 145 740 000 EUR (tj. 0,6 % latvijskega BND po podatkih iz leta 2015). Ker ocenjena skupna neposredna škoda presega ta prag, se nesreča opredeli kot „večja naravna nesreča“, kakor je opredeljena v Uredbi. Vloga Latvije je zato upravičena do prispevka iz Solidarnostnega sklada EU.
            
            
               (4)Latvija ni zahtevala predplačila.
            
            
               (5)V latvijski vlogi je naveden podroben opis meteoroloških razmer, ki so privedle do nesreče, in učinkov teh razmer. Neprekinjeno deževje in poplave v avgustu, septembru in oktobru 2017 so povzročili znatno škodo v kmetijstvu ter privedli do izgube pridelkov in obsežne zamašitve kmetijskega drenažnega sistema. Poleg tega je bila poškodovana javna infrastruktura na državni in lokalni ravni, zlasti na področju voda (vodotoki, drenažni sistemi, hidrološke naprave, nasipi in povezana zaščitna infrastruktura), ter prometna infrastruktura (glavne in lokalne ceste, železnice). Skupaj je bilo poškodovanih 184 državnih motornih cest, začasno pa je bilo treba ustaviti železniški promet. Dne 29. avgusta 2017 je bilo razglašeno izredno stanje. Javne institucije in podjetja na državni in lokalni ravni, ki zagotavljajo storitve prebivalstvu, niso mogli ustrezno delovati. Več šol in drugih lokalnih javnih stavb je bilo poplavljenih in jih je bilo treba zapreti. Vodotoke je odplaknilo in njihove struge so napolnile naplavine, kar je vplivalo na več kot 28 000 km (podzemnih) drenažnih sistemov, približno 4 500 km odprtih odtočnih kanalov in jarkov ter okoli 1 700 vodotokov in hidroloških konstrukcij. Poplavljanje naprav za čiščenje odpadne vode je privedlo do onesnaženja vode in je predstavljalo nevarnost za okolje.
            
            
               (6)Latvija je stroške nujnih in sanacijskih ukrepov, ki so upravičeni na podlagi člena 3(2) Uredbe, ocenila na 36,2 milijona EUR ter jih je predstavila ločeno po vrsti ukrepa. Daleč največji delež upravičenih stroškov (skoraj 32 milijonov EUR) se nanaša na javni drenažni sistem in s tem povezano infrastrukturo. Vendar se prispevek iz Solidarnostnega sklada EU ne sme uporabiti za popravila, ki presegajo stanje te infrastrukture pred nesrečo.
            
            
               (7)Latvijski organi so potrdili, da za upravičene stroške ni zavarovalnega kritja.
            
            
               (8)Prizadeta regija je v skladu z evropskimi strukturnimi in investicijskimi skladi (2014–2020) opredeljena kot manj razvita regija. Latvijski organi Komisiji niso sporočili, da nameravajo prerazporediti sredstva iz programov evropskih strukturnih in investicijskih skladov za sanacijske ukrepe. Vendar je Komisija, potem ko je novembra 2017 prejela vlogo Latvije za pomoč kmetom, sprejela Izvedbeno uredbo (EU) št. 2018/108 o nujnem ukrepu v obliki pomoči za kmete zaradi poplav in močnega deževja na nekaterih območjih v Litvi, Latviji, Estoniji in na Finskem. Najvišji znesek pomoči za Latvijo je znašal 3,5 milijona EUR.
            
            
               (9)Latvija ni aktivirala mehanizma Unije na področju civilne zaščite. 
            
            
               (10)Kar zadeva izvajanje zakonodaje Unije o preprečevanju in upravljanju tveganj nesreč, trenutno ne poteka noben postopek za ugotavljanje kršitev. 
            
            
               2.5Sklepna ugotovitev
            
            
               Zaradi zgoraj navedenih razlogov nesreča, opisana v vlogi, ki jo je vložila Latvija, izpolnjuje pogoje iz Uredbe za uporabo sredstev iz Solidarnostnega sklada EU.
            
            
               3.Financiranje iz dodelitev Solidarnostnega sklada EU za leto 2018
            
            
               Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020
                  2
                (v nadaljnjem besedilu: uredba o večletnem finančnem okviru) in zlasti člen 10 Uredbe omogoča uporabo sredstev iz Solidarnostnega sklada EU do letne zgornje meje 500 000 000 EUR (v cenah iz leta 2011). V točki 11 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  3
                so določeni načini uporabe sredstev iz Solidarnostnega sklada EU.
            
         
         
            
               Ker je bila solidarnost osrednji razlog za ustanovitev Solidarnostnega sklada EU, Komisija meni, da bi morala biti pomoč progresivna. To pomeni, da bi morala biti v skladu z dosedanjo prakso za delež škode, ki presega prag za večjo naravno nesrečo za uporabo sredstev iz Solidarnostnega sklada EU (tj. 0,6 % BND oziroma 3 milijarde EUR v cenah iz leta 2011, pri čemer se upošteva nižji znesek), intenzivnost pomoči večja kot za delež škode pod tem pragom. Stopnja, ki se je v preteklosti uporabljala za dodelitev sredstev za večje nesreče, znaša 2,5 % skupne neposredne škode pod pragom in 6 % za del škode nad njim. Za regionalne naravne nesreče in nesreče, ki so bile priznane na podlagi določbe o sosednji državi, je višina stopnje 2,5 %.
            
            
               Prispevek ne sme presegati ocenjenih skupnih stroškov upravičenih ukrepov. Metodologija za izračun pomoči je bila določena v letnem poročilu o Solidarnostnem skladu EU za obdobje 2002–2003, sprejela pa sta jo Svet in Evropski parlament.
            
            
               Na podlagi vloge Latvije je izračun finančnega prispevka iz Solidarnostnega sklada EU, ki temelji na oceni povzročene skupne neposredne škode, naslednji:
            
            
                     
                        Države članice
                     
                  
                  
                     
                        Opredelitev nesreče
                     
                  
                  
                     
                        Skupna neposredna škoda
                     
                     
                     
                        (v milijonih EUR)
                     
                  
                  
                     
                        Prag za večje nesreče
                     
                     
                     
                        (v milijonih EUR)
                     
                  
                  
                     
                        2,5 % neposredne škode do praga 
                     
                     
                        (v EUR)
                     
                  
                  
                     
                        6 % neposredne škode nad pragom
                     
                     
                        (v EUR)
                     
                  
                  
                     
                        Skupni znesek predlagane pomoči
                     
                     
                     
                        (v EUR)
                     
                  
                  
                     
                        Izplačana predplačila
                     
                     
                     
                        (v EUR)
                     
                  
               
                     
                        LATVIJA
                     
                  
                  
                     
                        večja nesreča
                     
                     
                        (člen 2(2))
                     
                  
                  
                     
                        380,524
                     
                  
                  
                     
                        145,740
                     
                  
                  
                     
                        3 643 500
                     
                  
                  
                     
                        14 087 019
                     
                  
                  
                     
                        17 730 519
                     
                  
                  
                     
                        0
                     
                  
               
                     
                  
                  
                     
                        SKUPAJ
                     
                  
                  
                     
                        17 730 519
                     
                  
                  
                     
                        0
                     
                  
               
               V skladu s členom 10(1) uredbe o večletnem finančnem okviru je skupni znesek, ki je bil na voljo za uporabo sredstev iz Solidarnostnega sklada EU v začetku leta 2018, znašal 421 142 057 EUR, kar je vsota preostalih dodeljenih sredstev za leto 2018 v višini 280 371 754 EUR (tj. 574 342 834 EUR minus 293 971 080 EUR, kolikor je že bilo uporabljeno v letu 2017
                  4
               ), čemur se prištejejo preostala dodeljena sredstva za leto 2017 v višini 140 770 303 EUR, ki so ostala neporabljena in so bila prenesena v leto 2018.
            
            
               Znesek, ki se lahko uporabi na tej stopnji leta 2018, je 139 397 191 EUR. To ustreza skupnemu znesku, ki je bil na voljo za uporabo sredstev iz Solidarnostnega sklada EU v začetku leta 2018 (421 142 057 EUR), od česar se odštejejo zadržani znesek v višini 143 585 709 EUR, da se spoštuje obveznost glede zadržanja 25 % sredstev, dodeljenih v letu 2018, do 1. oktobra 2018, kot je določeno v členu 10(1) uredbe o večletnem finančnem okviru, znesek 104 166 951 EUR, uporabljen za Grčijo, Španijo, Francijo in Portugalsko
                  5
               , ter znesek 33 992 206 EUR, uporabljen za Bolgarijo, Grčijo, Litvo in Poljsko
                  6
                v začetku tega leta.
            
            
                     
                        Zbirna preglednica financiranja Solidarnostnega sklada EU
                     
                  
                  
                     
                        Znesek
                     
                     
                        v EUR
                     
                  
               
                     
                        Dodelitve iz leta 2017, prenesene v leto 2018
                     
                  
                  
                     
                        140 770 303
                     
                  
               
                     
                        Dodelitve za leto 2018
                     
                  
                  
                     
                        574 342 834
                     
                  
               
                     
                        Dodelitve za leto 2018, predhodno zagotovljene v letu 2017 v skladu s členom 10(2) uredbe o večletnem finančnem okviru
                     
                  
                  
                     
                        –293 971 080
                     
                     
                        ----------------
                     
                  
               
                     
                        Skupna sredstva na voljo v začetku leta 2018
                     
                  
                  
                     
                        421 142 057
                     
                  
               
                     
                        Minus sredstva, že uporabljena v letu 2018 za Grčijo, Španijo, Francijo in Portugalsko
                     
                  
                  
                     
                        –104 166 951
                     
                  
               
                     
                        Minus sredstva, že uporabljena v letu 2018 za Bolgarijo, Grčijo, Litvo in Poljsko
                     
                  
                  
                     
                        –33 992 206
                     
                  
               
                     
                        Minus 25 % zadržanih dodelitev za leto 2018
                     
                  
                  
                     
                        –143 585 709
                     
                     
                        ----------------
                     
                  
               
                     
                        Najvišji znesek, ki je trenutno na voljo (dodelitve za leti 2017+2018)
                     
                  
                  
                     
                        139 397 191
                     
                  
               
                     
                     
                        Skupni znesek predlagane pomoči, ki se bo uporabila za Latvijo
                     
                  
                  
                     
                     
                        –17 730 519
                     
                  
               
                     
                        Preostala sredstva, ki so na voljo do 1. oktobra 2018
                     
                  
                  
                     
                        121 666 672
                     
                  
               
               Predlog
            
            
               SKLEP EVROPSKEGA PARLAMENTA IN SVETA
            
            
               o uporabi Solidarnostnega sklada Evropske unije za zagotavljanje pomoči Latviji
            
            
               EVROPSKI PARLAMENT IN SVET EVROPSKE UNIJE STA –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije
                  7
                in zlasti člena 4(3) Uredbe,
            
            
               ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju
                  8
                in zlasti točke 11 Sporazuma,
            
            
               ob upoštevanju predloga Evropske komisije,
            
            
               ob upoštevanju naslednjega:
            
            
               (1)Namen Solidarnostnega sklada Evropske unije (v nadaljnjem besedilu: Sklad) je omogočiti Uniji, da se hitro, učinkovito in prožno odziva na izredne razmere in tako izkaže solidarnost s prebivalstvom regij, ki so jih prizadele naravne nesreče.
            
            
               (2)Sredstva Sklada ne presegajo najvišjega letnega zneska 500 000 000 EUR (v cenah iz leta 2011), kot je določeno v členu 10 Uredbe Sveta (EU, Euratom) št. 1311/2013
                  9
               .
            
            
               (3)Latvija je 14. novembra 2017 vložila vlogo za uporabo sredstev Sklada, in sicer po dolgem obdobju intenzivnega deževja poleti in jeseni 2017, ki je povzročilo nasičenost tal in posledično poplave.
            
            
               (4)Vloga Latvije izpolnjuje pogoje za izplačilo finančnega prispevka iz Sklada, kot je določeno v členu 4 Uredbe (ES) št. 2012/2002.
            
         
         
            
               (5)Zato je treba uporabiti Sklad za zagotovitev finančnega prispevka za Latvijo.
            
            
               (6)Da bi se sredstva iz Sklada lahko čim prej uporabila, bi bilo treba ta sklep uporabljati od datuma sprejetja.
            
            
               (7)S Sklepom št. 2018/508 z dne 27. marca 2018
                  10
                je bil Sklad uporabljen za zagotovitev zneska v višini 50 000 000 EUR v odobritvah za prevzem obveznosti in odobritvah plačil za predplačila za proračunsko leto 2018. Ta sredstva so bila uporabljena le v zelo omejenem obsegu. Torej bi bilo mogoče celoten znesek, ki bo uporabljen v tem primeru, financirati s prerazporeditvijo odobritev, uporabljenih za predplačila, ki so na voljo v splošnem proračunu Unije za proračunsko leto 2018 –
            
            
               SPREJELA NASLEDNJI SKLEP:
            
            
               Člen 1
            
            
               V okviru splošnega proračuna Unije za proračunsko leto 2018 se uporabi Solidarnostni sklad Evropske unije za zagotovitev zneska v višini 17 730 519 EUR Latviji, in sicer v odobritvah za prevzem obveznosti in odobritvah plačil.
            
            
               Člen 2
            
            
               Ta sklep začne veljati na dan objave v Uradnem listu Evropske unije.
            
            
               Uporablja se od ... [datum sprejetja sklepa]**.
            
            
               V Bruslju,
            
            
               
                  Za Evropski parlament
                        Za Svet
               
            
         
         
            
                  
                     (1)
                  
                        Uredba Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (UL L 311, 14.11.2002, str. 3), kakor je bila spremenjena z Uredbo (EU) št. 661/2014 Evropskega parlamenta in Sveta z dne 15. maja 2014 (UL L 189, 27.6.2014, str. 143).
               
               
                  
                     (2)
                  
                        Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).
               
               
                  
                     (3)
                  
                        UL C 373, 20.12.2013, str. 1.
               
               
                  
                     (4)
                  
                  
                        Sklep (EU) 2017/1599 Evropskega parlamenta in Sveta z dne 13. septembra 2017 o uporabi Solidarnostnega sklada Evropske unije za pomoč Italiji (UL L 245, 23.9.2017) in priložena sprememba proračuna št. 4/2017 (UL L 330, 13.12.2017).
                  
               
               
                  
                     (5)
                  
                  
                        Sklep (EU) 2018/846 Evropskega parlamenta in Sveta z dne 30. maja 2018 o uporabi Solidarnostnega sklada Evropske unije za pomoč Grčiji, Španiji, Franciji in Portugalski (UL L 144, 8.6.2018, str. 3–4) in priložena sprememba proračuna št. 1/2018 (UL L 191, 27.7.2018, str. 1–22).
                  
               
               
                  
                     (6)
                  
                        Sklep Evropskega parlamenta in Sveta z dne 11. septembra 2018 o uporabi Solidarnostnega sklada Evropske unije za pomoč Bolgariji, Grčiji, Litvi in Poljski (UL L XX, XX.XX.XXX) in priložena sprememba proračuna št. 4/2018 (UL L XX, XX.XX.XXX).
               
               
                  
                     (7)
                  
                        UL L 311, 14.11.2002, str. 3.
               
               
                  
                     (8)
                  
                        UL C 373, 20.12.2013, str. 1.
               
               
                  
                     (9)
                  
                        Uredba Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (UL L 347, 20.12.2013, str. 884).
               
               
                  
                     (10)
                  
                        UL L 83, 27.3.2018, str. 13.